    

 05/09/2025

 **Κοινό Δελτίο Τύπου των Ιατρικών Συλλόγων Α.Μ.Θ.**

 Καταγγέλλουμε την απαξιωτική στάση του Υπουργού Υγείας κ. Άδωνι Γεωργιάδη στην πρόσφατη περιοδεία του στην Ανατολική Μακεδονία και Θράκη. Κανένας εκπρόσωπος των Ιατρικών Συλλόγων δεν προσκλήθηκε, ενώ στο Νοσοκομείο Δράμας η επίσκεψή του ακυρώθηκε μέσω ανάρτησης στα μέσα κοινωνικής δικτύωσης, προσβάλλοντας ευθέως ασθενείς, διοίκηση και προσωπικό.

Η αποσιώπηση της φωνής των ιατρών αποτελεί θεσμική εκτροπή. Ο Πανελλήνιος Ιατρικός Σύλλογος έχει ήδη προειδοποιήσει για τη δραματική κατάσταση του ΕΣΥ η επιλογή του Υπουργείου να αγνοεί τους θεσμικούς εκπροσώπους των γιατρών επιβεβαιώνει την αδιαφορία του.

 Απαιτούμε άμεση συνάντηση με την πολιτική ηγεσία του Υπουργείου Υγείας και σεβασμό στον ρόλο των Ιατρικών Συλλόγων, που εκπροσωπούν το σύνολο των ιατρών και υπερασπίζονται το δικαίωμα των πολιτών σε ποιοτική περίθαλψη.

**Οι Πρόεδροι των Ιατρικών Συλλόγων Ανατολικής Μακεδονίας και Θράκης**

Η Πρόεδρος του Ι. Σ. Δράμας, Βασιλείου Όλγα

Η Πρόεδρος του Ι. Σ. Καβάλας, Αντωνίου Αναστασία

Ο Πρόεδρος του Ι. Σ. Ξάνθης, Σπανόπουλσς Ιωάννης

Ο Πρόεδρος του Ι. Σ. Ροδόπης, Χαριτόπουλος Κωνσταντίνος

Ο Πρόεδρος του Ι. Σ. Έβρου, Χατζηπαπάς Χρήστος